Tamezwarut d tira n tfineɣ ssemmrasen-tt imaziɣen n zik i yellan deg tefriqt ugafa, semmran askil n tfineɣ akken ad ssiwwḍen tiɣri ger wendan d wayeḍ, mačči akken ad d-snulfun tussna neɣ tasekla, mbeɛd inekcumen iberraniyen ɣer tmurt n tmazɣa am : (yifiniqiyen, irumiyen, aɛraben), tira s uskil n tfineɣ truḥ amzun akken tɣab aladɣa segmi id kecmen waɛraben, tira s uskil alaṭini di tmurt n tmazɣa tebda-d ɣer yirumiyen, aya-agi iban-d deg yismawen ifkan i yisaffen akked d yimdanen d kra n temnaḍin. Tira s uskil alaṭini tuɣal-d s wudem-nniḍen ɣer irumiyen mi gan tizrawin di tmurt n leqbayen am : Hanutu, syin akin banen-d iwudam igensayen n tmurt n leqbayel uran tamaziɣt at samfer, Bunkulira s amfer, deg yiseggasen-nni n 1946 banen-d wid yeɣran ɣer yirumyen , bdan ula d netni ttarun s usekkil-agi (FDB). Di tegnit-nni 1962.1989 iban-d yiwen n umdan agejdan i d-yufraren ger wid i yuran tutlayt n tmaziɣt s uskil alaṭini wagi d Mulud At Mɛemmer tira-agi tettusemma ɣef yisem-is tira tamɛemrit. Ma deg useggas-nni n 1990 ar ass-a, tira id yufraren s uskil alaṭini d tin n ugraw unadi ɣef tutlayt n tmaziɣt yellan di Lpari (Inalco), ilugan n tira d nekkni i ten-id yesufuɣen.